এনপিআর

ন্যাশনাল পাবলিক রেডিও (এনপিআর) (ইংরেজি: National Public Radio) হল মার্কিন গণ সম্প্রচার সংস্থা। এর সদরদপ্তর ওয়াশিংটন, ডি.সি.তে এবং পশ্চিম সদরদপ্তর কালভার সিটি, ক্যালিফোর্নিয়ায় অবস্থিত। এটি মার্কিন যুক্তরাষ্ট্রের ১,০০০ এর অধিক সরকারি বেতার স্টেশনের নেটওয়ার্কের জাতীয় সিন্ডিকেটর হিসেবে কাজ করে। এনপিআরের অর্থায়ন আসে সদস্য স্টেশনগুলোর বকেয়া ও ফি, কর্পোরেট স্পন্সরদের আন্ডাররাইটিং এবং কর্পোরেশন ফর পাবলিক ব্রডকাস্টিংয়ের বার্ষিক অনুদান থেকে। এর অধিকাংশ সদস্য স্টেশন অলাভজনক সংস্থার মালিকানাধীন, তন্মধ্যে রয়েছে সরকারি জিলা স্কুল, কলেজ ও বিশ্ববিদ্যালয়। এনপিআর কোন প্রকার সরকার বা কর্পোরেশন থেকে স্বাধীনভাবে পরিচালিত হয় এবং এর বিষয়বস্তুর উপর পূর্ণ নিয়ন্ত্রণ রয়েছে। এনপিআর সংবাদ ও সাংস্কৃতিক অনুষ্ঠান প্রযোজনা ও পরিবেশন করে। এই সংস্থার ফ্ল্যাগশিপ শো দুটি ড্রাইভ-টাইম সংবাদ সম্প্রচারে বিভক্ত: মর্নিং এডিশন ও বিকালের অল থিংস কনসিডারড। ২০১৮ সালের মার্চ মোতাবেক, ড্রাইভ-টাইম অনুষ্ঠানগুলো প্রতি সপ্তাহে যথাক্রমে ১৪.৯ মিলিয়ন ও ১৪.৭ মিলিয়ন দর্শককে আকৃষ্ট করেছে। এনপিআর পাবলিক রেডিও স্যাটেলাইট সিস্টেম পরিচালনা করে, যা এর অনুষ্ঠান ও স্বাধীন প্রযোজক ও নেটওয়ার্ক, তথা আমেরিকান পাবলিক মিডিয়া ও পাবলিক রেডিও এক্সচেঞ্জের অন্যান্য অনুষ্ঠান পরিবেশন করে। এছাড়া এটি ইমার্জেন্সি অ্যালার্ট সিস্টেমের জন্য প্রাথমিক প্রবেশ পথ হিসেবে কাজ করে। এনপিআরের বিষয়বস্তু অন-ডিমান্ড অনলাইনে, মোবাইল নেটওয়ার্কে এবং অনেক ক্ষেত্রে পডকাস্ট হিসেবে উপলব্ধ। কয়েকটি এনপিআর স্টেশন ব্রিটিশ সরকারি সম্প্রচারকারী বিবিসি ওয়ার্ল্ড সার্ভিসের অনুষ্ঠানও পরিবেশন করে। সভাপতি/প্রধান নির্বাহী কর্মকর্তাদের তালিকা ডোনাল্ড কোয়াইড (১৯৭০-১৯৭৩) লি ফ্রিশকনেখট (১৯৭৩-১৯৭৭) ফ্রাঙ্ক ম্যাংকাভিৎজ (১৯৭৭-১৯৮৩) ডগলাস জে. বেনেট (১৯৮৩-১৯৯৩) ডেলানো লুইস (১৯৯৩-১৯৯৮) কেভিন ক্লোজ (১৯৯৮-২০০৮) ভিভিয়ান শিলার (২০০৯-২০১১) গ্যারি নেল (২০১১-২০১৩) পল জি. হাগা (২০১৩-২০১৪) ইয়ার্ল মন (২০১৪-২০১৯) জন এফ. ল্যান্সিং (২০১৯-২০২৪) ক্যাথরিন মাহের (২০২৪-বর্তমান) তথ্যসূত্র বহিঃসংযোগ দাপ্তরিক ওয়েবসাইট Elizabeth L. Young papers at the University of Maryland Libraries 50 Years of NPR (report series) NPR Ethics Handbook Witherspoon, John P.; Estell, Richard D.; Mayes, Bernard D.; Nicholson, Ralph W. (২৬ ফেব্রুয়ারি ১৯৭০)। "NPR Articles of Incorporation, 1970"। Current। American University School of Communication। সংগ্রহের তারিখ ১৫ জানুয়ারি ২০২৫। টেমপ্লেট:এনপিআর টেমপ্লেট:ওয়ার্ল্ড রেডিও নেটওয়ার্ক টেমপ্লেট:National Medal of Arts recipients 2000s